“દરેક વ્યક્તિની વિચારશૈલી અલગ અલગ હોય છે. નાઇફથી દોરેલાં ચિત્રો વિશે પણ કલાજગત સાથે જોડાયેલા અને આમ કલાપ્રેમીઓની વિચારવૃત્તિ અલગ છે. ઘણા લોકો એમ માનતા હોય છે કે ડ્રોઇંગ એટલે ડ્રોઇંગ અને એે એક જ રીતે કરી શકાય. એની આખી પ્રોસેસ હોય કે બાળકથી લઇ મોટા થાવ ત્યાં સુધી આ જ રૂટમાંથી પસાર થવાનું એવી એક મેન્ટાલિટી હોય છે અમુક લોકો તો એવું પણ કહેતાં હોય છે કે ચૌલા દોશી પાસે ફાઇન આર્ટની ડિગ્રી નથી. ભલે મારી પાસે ડિગ્રી નથી હું જાતથી નહીં આત્માથી કલાકાર છું.” જ્યારે કલાસમીક્ષાની વાત કરવાની હોય તો તેઓ કહે છે કે, “મને ખરેખર લાગે છે કે કલાસમીક્ષાનો વિકાસ હજુ થયો નથી અને સપૉર્ટિંગ એન્વાર્યન્મેન્ટની જરૂર છે. નાઇફ પરના વધુ પ્રયોગો કરવા વિશે વાત કરતા ચૌલા કહે છે કે, “આ એક અલગ જ રીત છે. જે કરવી મને હંમેશાં ગમશે. હું ભવિષ્યમાં પણ નાઇફથી અનેક નવાં ચિત્રો બનાવતી રહીશ.”